དེའི་རྗེས་དྷ་ས་ས་གནས་མགོ་འཛིན་ཟླ་བ་རིན་ཆེན་ལགས་ཀྱིས་ཀུན་ཕན་ལས་ཁང་ལ་མཚོན་ན།ང་ཚོ་ཚང་མས་ཐུགས་རྗེ་ཆེ་ཞུ་དགོས་པ་ཞིག་ཆགས་བསྡད་ཡོད་པ་རེད།དེ་ཡང་བོད་ནང་ནས་མི་མང་པོ་རང་གི་རྒྱལ་ཁབ་ཀྱི་ཆེད་དུ་དམར་གསོད་བཏང་བ་དང་བཙོན་འཇུག་བྱས་པ།དེ་འདྲིའི་དཀའ་སྡུག་གི་འོག་ནས་མི་མང་པོ་སེམས་མི་སྐྱིད་པ་དང་དཀའ་ངལ་མང་པོ་ཞིག་འཕྲད་བསྡད་ཡོད་པ་རེད།ང་ཚོ་རང་དབང་ལུང་པའི་ནང་ལ་ཡོད་བསྡད་པའི་མི་འབོར་ཆུང་ཆུང་ཞིག་གི་ནང་ལ་ང་ཚོས་སོ་སོའི་མི་ལ་སོ་སོས་བདག་པོ་རྒྱག་མ་ཐུབ་པ་དང་།སོ་སོའི་མི་དེ་དག་འཕྲོ་བརླག་ཏུ་འགྲོ་ཡི་ཡོད་པ་མིག་མདུན་ལ་ཡོད་པ་ཡིན་ན་ཡང་།འགན་མ་འཁུར་བ་ཡིན་ན་ལོ་རྒྱུས་ནང་ལ་བློ་ཕམ་ཆེན་པོ་ཞིག་དང་ནག་ཉེས་ཆེན་པོ་ཞིག་ཏན་ཏན་ཆགས་ཀྱི་རེད།ཅེས་བརྗོད་སོང་།